152 



I Norge forekommer Tandbælg især i Kystegnene og gaar 

 mod Nord til Trøndelagen. Den er almindelig paa Færøerne. 



Tav. 658. Fig. 1. Tue med flere Straa i begyndende Frugtstadium. Fig. 2. 

 Smaaaks (ca. */i). Fig. 3. Dækblad. Fig. 4. Top af et Individ fra Skoveng. 

 Fig. 5. Smaaaks af samme (ca. Vi). 



659. Klit-Kambunke, Koeleria glauca (Schkuhr) D. C. 



Som Navnet angiver, hører Klit-Kambunke hjemme i Flyve- 

 sandsarealer og forekommer i Danmark i Klitbræmmen fra Skagen 

 til Romø. I Norge mangler den. 



Klit-Kambunke er fleraarig og vokser i temmelig løse Tuer, 

 der aldrig slutter sammen til et sammenhængende Græsdække. 

 Dækkes den af Flyvesand, bliver Rodstokken straktleddet og kan 

 arbejde sig op gennem Sandet. Hver Tue bestaar af dels blom- 

 strende Straa, dels Bladskud, der ved Grunden er omgivne af gul- 

 hvide og tværrynkede Bladskeder, tilhørende visnede Blade ; saa- 

 danne Skeder forekommer hos adskillige Græsser, der vokser paa 

 tørre Voksesteder, og tjener formentlig til Beskyttelse for de inden- 

 for siddende Skud. Bladene er lyst blaagrønne og rendeformede; 

 paa Oversiden bærer de kraftige Ribber, og de er ligesom Blad- 

 skederne tæt beklædte med ganske smaa og korte Haar, der kun 

 er synlige ved Hjælp af en stærk Loupe. 



Grunddelen af det blomsterbærende Straa er opsvulmet. Det 

 slutter med en Dusk af en sølvgraa eller blegt guldglinsende, kun 

 svagt grønagtig Tone. I Smaaakset (Fig. 3) omfatter Yderavnerne 

 med hele deres Længde de indenfor siddende 2 Blomster, og det 

 er Yderavnernes ejendommelige Farvetone, der giver hele Dusken 

 dens Karakter. Dækbladene er uden Stak (Fig. 5), eller bærer en 

 kort, lige Stak fra Spidsen. 



Tav. 659. Fig. 1. Del af en Tue med Bladskud og 2 overskaarne Straa. 

 Fig. 2. To Duske. Fig. 3. Smaaaks (Vi). Fig. 4. Yderavner (Vi). Fig. 5. Dæk- 

 blad og Forblad (^i). 



660. Sandskæg, Corynephorus canescens (L.) Beauv. 



N. Sandskegg. 



Ligesom foregaaende vokser Sandskæg i Klitter og er almin- 

 delig langs Jyllands Vestkyst, men den gror desuden paa magre, 

 sandede Marker langt ind i Landet, og er ogsaa i andre Egne af 

 Danmark med tilsvarende Jordbund hyppig. Derimod er den i Norge 

 meget sjælden og forekommer kun i Vest-Agder og paa Jæderen. 



Sandskæg har en udpræget tueformet Vækst og danner lige- 



